Franjevački samostan
sv. Frane u Zadru
Trg sv. Frane 1 23 000 ZADAR Tel. 023/ 250-468 Fax: 023/ 254-349
WEB STRANICA: www.svetifrane.org
Osoblje samostana: Fra Josip Sopta, provincijal,
Fra Drago Ljevar, gvardijan 098 337 001 ili e-mail: drago.ljevar@si.t-com.hr
Fra Diego Deklić tajnik provincije, vikar, ekonom
i fra Tomislav Ćurić knjižničar
Zadar, 21. ožujka 2010.

12(23)2010.

Evanđelje (Iv 8,1-11)
Tko je od vas bez grijeha, neka prvi na nju baci kamen.
Čitanje svetog Evanđelja po Ivanu
U ono vrijeme: Isus se uputi na Maslinsku goru. U zoru eto ga opet u Hramu. Sav je narod hrlio k njemu. On sjede i stade poučavati. Uto mu pismoznanci i farizeji dovedu neku ženu zatečenu u preljubu. Postave je u sredinu i kažu mu: »Učitelju! Ova je žena zatečena u samom preljubu. U Zakonu nam je Mojsije naredio takve kamenovati. Što ti na to kažeš?« To govorahu samo da ga iskušaju pa da ga mogu optužiti. Isus se sagne pa stane prstom pisati po tlu. A kako su oni dalje navaljivali, on se uspravi i reče im: »Tko je od vas bez grijeha, neka prvi na nju baci kamen.« I ponovno se sagnuvši, nastavi pisati po zemlji. A kad oni to čuše, stadoše odlaziti jedan za drugim, počevši od starijih. Osta Isus sam - i žena koja stajaše u sredini. Isus se uspravi i reče joj: »Ženo, gdje su oni? Zar te nitko ne osudi?« Ona reče: »Nitko, Gospodine.« Reče joj Isus: »Ni ja te ne osuđujem. Idi i odsada više nemoj griješiti.« Riječ Gospodnja
NA PUTU OBRAĆENJA - FARIZEJI I GREŠNICA
Susrećemo Isusa sučeljena farizejima i zakonodavcima. Izvanjski fingirana pravednost i bezgrešnost izgleda da su najveća smetnja da se čovjek obrati, da postane novi čovjek. Farizejizam (izvanjsko lijepo ponašanje bez uvjerenja, formalizam) je nešto što drijema u čovjeku, u meni, vama, u svima. I farizej i grešnik naši su likovi. I jedan i drugi treba obraćenje. Možda je razlika u tome što je farizej sebe uvjerio da je pravednik i da se ne treba mijenjati.

Nastavak s naslovnice...
On je zadovoljan sa svojim stanjem. To ga zadovoljstvo sa sobom goni da sudi druge koji nisu kao on. Zapravo on sve sudi. On je također svjestan da je grešnik, ali misli da je to vrlo elegantno prikrio. Farizej je dvoličan. A dvoličan čovjek očito ne može biti sretan i zadovoljan. Isusu i Isusovoj poruci, istini ljubavi vrlo velika je smetnja dvoličnost ili farizejizam. Zato ćemo naći najoštrije osude baš dvoličnjaštva, ne braneći time grešnost, ali brani grešnika koji je svjestan svojeg grešnog. Isusov pristup grešci nije osuda grešnika.
On nije isključiv. On je u svijetu da nas nauči ljubiti i praštati. On se pokazuje najviše kao Bog kroz praštanje. On prašta i ljubi kao Bog. On je Bog. Bez ljubavi i prihvaćanja čovjek se ne može izvući iz svojeg grešnog i zalutalog stanja. Po zakonu i zapovijedi čovjek se ne može osloboditi grijeha. Zakon ne oprašta. Bog i tko ima božanske ljubavi opraštaju. Summum ius summa iniuria - najveći pravda najveća nepravda! Latinska je poslovica. Isto tako oprostiti ne znači dopustiti nepravdu.
Isus nas osvješćuje da oprostimo pa i kad nemamo ljubavi. Tada je razlog taj što smo i samo grješnici i što nam je potrebno opraštanje i razumijevanje.
Tko je bez grijeha neka prvi baci kamen... Svi smo mi grešnici na svoj način. Ovim se ne želi nijekati i naša božanska vrijednost. Mi ovakvi kakvi jesmo, pravednici i grešnici, trebamo oproštenja i trebamo udjeljivati oproštenje. Svi smo grešnici bilo u srcu bilo u činu. Svi mi bolje i jasnije vidimo grijeh drugoga nego li svoj.
Naš nam je, kako govori kineska priča, uvijek na leđima, a drugoga pred očima. Potrebno je biti svjestan toga stanja. Bilo bi porazno da se radujemo grijehu drugoga ili da drugoga uvodimo u grijeh da bi ga razgolitili i pokazali bijednim. Nažalost, prisutna je i zavist na pravednika jer kroz njega uočavamo svoj grijeha kojeg ne prihvaćamo kao grijeh. Uvoditi drugoga u grijeh teže je nego li grijeh onoga koji griješi. A zar trajno ne molimo, da ne budemo uvedeni u grijeh, a moglo bi se dodati i da druge mi ne uvedemo u grijeh.
Isus ne daje pravo grijehu, ali ne osuđuje grješnika. On čovjeka uvijek ljubi. On nas, mene, tebe, sve ljude ljubi bez obzira na naš grijeh. I u tome i jest paradoks grijeha. Povreda ljubavi oprostiva jer je povreda ljubavi, ali je potpuno nerazumljiva i besmislena. Isus nas uči da je hipokrizija vrlo teški grijeh, vrlo teško zlo.
Nitko ne može hvaliti zlo, ali ne treba otpisati onoga koji je pogriješio. Svaki se čovjek može obratiti. Mi smo po svojoj društvenoj naravi pozvani da jedan u drugome probudimo dobrotu i plemenitost koji su zatrpani raznim pogreškama. Isus se najosjetljiviji način očituje kao Bog baš kroz praštanja. Kroz praštanja očitovala se njegova ljubav prema ljudima. Tako bi mogli reći da oprašta samo onaj koji u srcu ima božanstva, koji ima ljubavi.
Nitko na zemlji nije opraštao kao Isus, jer nitko nije ljubio čovjeka kao Isus Krist. Kršćanin ne živi kršćanstvo radi drugoga nego radi svojeg unutarnjeg zova. Svi oni koji žive Kristov zakon pozvani su da počnu živjeti radi sebe. Tada će osjetiti unutarnju preobrazbu i smirenost. Svi se ljudi trebaju obratiti. To je proces, osim iznimnih i posebnom milošću obdarenih. U svima nama počiva i ljubav ali i grijeh. Potrebno je da u nama plane ljubav i dobrota koji će spaliti pogreške, kako rekoše mistici.
Uočavanje i priznanje vlastitog grijeha već je početak obraćenja. Molimo, oprosti nam grijehe kako mi opraštamo. Jesmo li svjesni što molimo Boga? Da, onako kako mi opraštamo tako će se nama oprostiti!
Marijan Jurčević, OP

Bl. JAKOV ZADRANIN
HODOČAŠĆE U BITETTO
25. IV. – 29. IV. 2010.
Organizator: Provincijalat provincije sv. Jeronima – Zadar
Kontakt: Fra Drago Ljevar, Trg sv. Frane 1 Zadar,
tel. 250-468, Mob. 098 337-001
Molimo pročitati: Obavijest
Molimo donijeti: Ime, Prezime, Adresa,
Telefon, broj putovnice
25. 4. nedjelja Polazak
Zadar oko 16 sati
Brod Split-Ankona u 21 sat (Ukrcaj u 19 sati)
26. 4. ponedjeljak Dolazak u Ankonu oko 7 sati.
Put U Bitetto oko 14 sati. Smještaj po obiteljima.
Večera u 20 sati
27. 4. utorak Svetkovina
Procesija, Misa
Objed i večera u Bitettu
28. 4. srijeda Posjet San Michele i P.Pijo
Objed i večera na putu
Brod Ankona-Split 21 sat
29. 4. četvrtak Dolazak u Split oko 7
Dolazak u Zadar oko 12 sati
Dodatne upute:
Prenoćište: dvije noći po obiteljima.
Rok prijave je 30.3. 2010.
Cijena puta je 1200 Kuna. Odmah kod prijave je potrebno uplatiti 1000 kuna.
Ostali 200 kuna neposredno prije puta.
Prvi i zadnji dan (nedjelja i četvrtak) sami se pobrinuti za hranu i piće.

SATNICA * OBAVIJESTI * SATNICA * OBAVIJESTI * SATNICA * OB
Sveta ispovijed radnim danom od 8 do 11 i od 17,30 do 18,30 sati
Nedjeljom i blagdanom prije sv. Mise.

Danas Crkva slavi: V. Korizmena nedj. (Gluha), Serafikon, Vesna
- PUT KRIŽA u Korizmi petkom i nedjeljom u 18,30 sati
Ponedjeljak: Oktavijan Lea
- Kateheze za odrasle ponedjeljkom.
Susret započinje u 19,45 sati.
Utorak Turibije, Oton - 2. od 13. utorkoraka pobožnosti sv. Anti
- Kateheza za mlade utorkom.
Susret započinje u 20 sati.
Srijeda Latin, Flavije
Četvrtak BLAGOVIJEST mise u 7 i 19 sati
Petak Emanuel, Tekla – KRIŽNI PUT (u 18,30 sati)
Subota Lidija, Leda
Nedjelja CVJETNICA, Polion, Spes Ponijeti svoje grančice za u nrdjelju.
- PUT KRIŽA u Korizmi petkom i nedjeljom u 18,30 sati
PRIPREMITI MASLINE. Donijeti (tko ima maslina) u paketima složene po 1.000 grančica izrezane na veličinu: 30 do 40 cm DO UTORKA. Blagoslov grančica prije svake mise u 8,30 u 10 i 19 sati.
NEDJELJOM SU MISE u 8,30 u 10 i u 19 sati
Svaki dan je misa u 7 i 19 sati
Služba časova (časoslov): svagdanom u sv. misi,
nedjeljom i svetkovinama Večernja u 18,30 sati.
Prve nedjelje u mjesecu sastanak s FSR-om sat vremena prije večernje mise
Euharistijsko klanjanje: u korizmi Križni put
Krunicu molimo svaki dan u 18,30 sati.

MOJ DAR ZA KONGO KIMBULU: "Zaista kažem vam, MENI STE UČINILI koliko ste učinili jednom od ove MOJE NAJMANJE BRAĆE" (Mt 25,40). Moj dar za školovanje djece u osnovnoj i srednjoj ŠKOLI u misiji koju vodi fra Ilija Barišić. Naši mladi izlažu: PISANICE, USKRSNE ČESTITKE I PROLJETNE ŠALOVE. Sve možete uzeti u nedjelju ispred crkve.

Ispovijed u Velikom Tjednu svaki dan između 8 i 12 do podne i od 15 do19 sati. Molimo sve koji se žele pomiriti s Gospodinom i pristupiti pojedinačnoj ispovijedi da dođu u predviđenom vremenu. Zahvaljujemo na razumijevanju.

Posebno preporučamo pogledajte nedjeljna i blagdanska čitanja u PPT i PPS prezentacijama.
www.svetifrane.org (stranica našeg samostana sv. Frane u Zadru)
www.mali-brat.com (stranica naših mladih sv. Frane Zadar)
www.ofm-sv-jeronim.hr (stranica naše Provincije sv. Jeronima Zadar)
www.svetinikola.hr (stranica naše župe sv. Nikole Tavelića u Rijeci)